Peiling: Hoe lyk die toekoms van die NG Kerk?
August 22, 2019 Lourens BosmanAlgemene Sinode
Ons is bemoedig deur terugvoer op laasweek se vraag wat gehandel het oor die eksterne uitdagings wat die NG Kerk moet hanteer.
Met die aanloop tot die Algemene Sinode van 6 tot 11 Oktober vanjaar wil ons graag jou stem hoor oor sake wat by die vergadering bespreek gaan word.
Hierdie week se vraag gaan oor uitdagings wat van binne die kerk self kom. Wat is die grootste interne uitdagings wat die kerk moet hanteer? Dink aan uitdagings wat gemeentes raak soos veroudering, finansies of relevante prediking. Op breë kerklike vlak is moontlike uitdagings die verskillende teologiese strome in die Kerk en hoe ons die Bybel verstaan, hofsake tussen lidmate en die sinode of die publieke beeld van die kerk.
Neem gerus deel by die peiling of kommentaarafdeling hieronder en hou kerkbode.co.za dop vir die volgende vrae wat ook hier gepubliseer sal word.
Kan die hulpmiddel hieronder jou help om sinvol te probeer uitvind hoe ’n jonger geslag gelowiges die wêreld en hulle plek daarin sien. Foto: Denshir de Koker
August 21, 2019 Marileen SteynArtikels
Die Taakspan Jeug van die Wes-Kaapse Sinode het ’n hulpmiddel ontwikkel wat gemeentes kan gebruik om hulle plaaslike jong volwassenes beter te verstaan en beter te bedien, vertel MARILEEN STEYN.
Dié hulpmiddel kom in ’n tyd wat daar groeien­de kommer is oor die tempo waarteen jong vol­was­se­nes die NG Kerk verlaat. Gemeentes word genooi om deur middel van observasie en onderhoude die jong volwassenes beide binne en buite hulle gemeente beter te leer ken en verstaan.
Ds Annelet Slazus, van NG gemeente Wellington-Oos, vertel: Toe ek gevra is om jong volwassenes in ’n sosiale ruimte (soos byvoorbeeld ’n koffiewinkel, gym of kroeg) dop te hou, was dit ’n geleentheid vol verras­sings. In Janua­rie 2019 het ’n groep belang­stellende pre­dikante by Com­mu­nitas in Stel­len­bosch saam­gekom om te kyk hoe hulle jong volwas­senes in hulle gemeenskappe kan bedien.
Deel hiervan was ’n opwindende opdrag om uit te gaan, ’n plek te soek waar jongmense bymekaarkom of uithang en tussen hulle middagete te eet. Tydens die ete moes ons die jong volwassenes observeer, en sekere vrae oor hulle beantwoord.
Een van die mees verrassende en verfrissende waar­nemings is egter reg deur die bank opgemerk: Die meeste jong volwassenes was baie sosiaal en dus ook baie min op hulle selfone of op sosiale media. Oor die algemeen was dit slegs diegene wat alleen was, wat op hulle fone was.
’n Eenvoudige oefening, soos die een waaraan ons deelgeneem het, het vir baie van ons hoop gegee deurdat ons die jong volwassenes nie net met nuwe oë kon sien nie, maar ook opnuut kon dink oor die geleent­hede wat ons het om hierdie jong volwassenes te bedien.
Marileen Steyn, jeugwerker by NG gemeente Saldanha, vertel: Een van die verrassende (en tog nie so verrassende nie) ont­dekkings was hoe die verskillende groepe se waar­nemings van mekaar verskil het. Ons is dikwels geneig om van jong volwassenes as ’n homogene groep te praat wat almal dieselfde dink, doen en is. Maar in ons groep het ons beleef dat ’n mens daarteen moet waak om veralgemenings te maak.
Dit was ook die mening van ’n kelnerin in een van die restaurante aan twee van die predikante: Moenie jou aannames oor die jong werkendes in jou omge­wing net op een of twee ruimtes baseer nie. Wees se­ker dat jy op verskillen­de plek­ke, na ver­skillende groe­pe kyk.
Kyk na jong volwassenes in ’n plaaslike sosiale ruimte in jou gemeenskap bv ’n koffiewinkel of ’n gym.
Wie is in die ruimte? Hoe lyk hulle in terme van ouderdom, geslag, ras, beroep en kleredrag?
Hoe lyk die ruimte? Be­skryf die atmosfeer, spyskaart, kos, mu­siek en dekor.
Watter rol speel tegnologie in hulle samekoms?
Gaan gesels met ’n jong volwassene (wat nie in die kerk betrokke is nie) by hulle werk.
Vertel my van jou werk? Hoekom doen jy dit? Hoekom het jy dit gekies?
Vertel my van jou passie? Hoe sien jy jou passie? Waar het jy jou passie/roeping ontdek? Hoe en waar maak jy ’n verskil?
Hoe groei jy? Waarna kyk/luister jy om te kan groei? Wie gee vir jou advies of is ’n voorbeeld vir jou? Hoe maak jy besluite?
Eet saam met ’n groep jong volwassenes wat aktiewe lidmate is.
Wie is die jong volwassenes?
Waaroor praat hulle? Watter temas en stories kom na vore?
Hoe praat die jong volwassenes oor die kerk? Wat­ter temas is vir hulle belang­rik?
Drink ’n koffie saam met ’n jong volwas­sene wat in die gemeente is, maar nie ’n aktiewe lidmaat is nie.
In watter ruimtes voel jy veilig? Waar hang jy graag uit?
Hoe beleef jy God? Waar voel jy naby aan God? Watter rol speel die Bybel en/of gebed of ander gewoontes in jou lewe?
Wat dink jy oor die kerk?
Ons wonder …
Wat in hierdie proses het jou verras?
Watter aannames is bevestig?
Wat maak jou opgewonde en laat jou droom?
Stuur jou antwoorde na jeug@sun.ac.za
Salarisse: ‘Die bediening is ’n lewensoffer’
August 20, 2019 Bossie MinnaarRubrieke
Dit lyk of die Bybel uiteenlopende standpunte oor predikante se vergoeding het. 1 Ti­moteus 5:17-18 stel dit onomwonde: “Die ouderling wat goeie leiding gee, behoort dubbele erkenning te kry, veral dié wat hard werk deur te preek en onderrig te gee, want die Skrif sê: ‘Jy mag nie ’n bees waarmee jy graan dors, se bek toebind nie’. En ook: ‘Die arbeider is geregtig op sy loon’.” Paulus verduidelik in 1 Kor 9:14: “So het die Here ook bepaal dat dié wat die evangelie verkondig, hulle lewensonderhoud uit die verkondiging van die evangelie moet ontvang”. Hy gebruik ook verskeie voorbeelde om sy punt te illustreer (1 Kor 9:7): “Wie dien ooit op eie koste as soldaat? Wie plant ’n wingerd en eet nie van sy vrugte nie? Of wie pas vee op en geniet nie van hulle melk nie?”
Maar dan is daar ook ’n ander kant. In dieselfde 1 Korintiërs 9 skryf Paulus (v12b): “Maar van hierdie reg het ons nie gebruik gemaak nie. Inteendeel, ons dra al die koste self sodat ons geen hindernis in die weg van die evangelie van Christus sou lê nie.” In vers 18 voeg hy dan by: “Wat is my loon dan? Dit is dat ek as prediker die evangelie kos­te­loos verkondig en so afstand doen van my reg wat aan die verkondiging van die evangelie verbonde is.” In 2 Korintiërs 11:7 verklaar Paulus aan die Korintiërs: “Sonder vergoeding het ek die evangelie van God aan julle verkondig.”
Ds Bossie Minnaar is die Saakgelastigde van die NG Kerk in SA (Wes-Kaapland).
Predikante se bediening is inder­daad ’n lewensoffer in diens van die versoe­ning van Jesus Christus. Filippense 2:5 roep predikante op om dieselfde gesindheid as Jesus te hê wat Homself verneder het deur die gestalte van ’n slaaf aan te neem. Vergoedingsbeginsels vir predikante behoort altyd benader te word van­uit die unieke aard van die posisie van die predikant, naamlik ’n geroepene wat in diens van Jesus Christus is. Die­nend – nie ter wille van vergoeding nie, maar dienend as slaaf wat geroep is om te doen wat hy/sy doen en dankbaar lewensbrood ontvang as beloning. Die predikant leef met die opdrag en belofte van Hebreêrs 13:5: “Hou julle lewe vry van geld­gierigheid; wees tevrede met wat julle het. God self het gesê: ‘Ek sal jou nooit verlaat nie, jou nooit in die steek laat nie.’”
Lees ook: HOE MOET PREDIKANTE SE SALARISSE WERK?
Dit is nie gepas dat predikante aanspraak maak en allerlei eise stel oor vergoeding (of salarisskale) asof dit iets is wat hulle verdien nie. Die predikant, as geroepene in diens van Jesus Christus, behoort nooit gesien te word as iemand wat bloot werk om ’n salaris aan die einde van die maand te kry nie. Van­uit die predikant se roeping be­skou, word die arbeidsverhouding waarin die predikant staan dus eerstens gesien as ’n verantwoordelikheid teen­oor God, en dan sekondêr as ’n werkgewer / werknemer verhouding. Die feit dat sekulêre wetgewing bestaan om diens­ver­hou­dinge te reël, mag predikante nie verlei om dit as die basis van hulle verhou­ding met die kerk te beskou nie.
Oor die jare was daar dikwels op­roepe van predikante om vanuit ’n sentrale fonds vergoed te word. Die motivering is dikwels direk uit die Bybel: “Julle wat nou oorvloed het, (moet) dié help wat gebrek ly. Dan, as hulle weer oorvloed het en julle gebrek ly, kan hulle julle weer help. So kom daar ewewig.” (2 Kor 8:14). Hierdie voorstel­le vir ’n sentrale fonds kan egter om verskeie redes nie slaag nie:
Die somme klop nie. ’n Haalbare mo­del kon oor al die jare nog nie voorgelê word nie. Wes-Kaap se sinode het pas (Mei 2019) weer so ’n voorstel ontvang, maar die uitnodiging om die somme te maak, het tot dusver op niks uitgeloop nie.
Met die verstaan van die presbite­riale kerkregeringstelsel van die NG Kerk dat die plaaslike gemeente ecclesia completa (volledig kerk) is, bepaal gemeentes self hulle diensverhouding met die predikant. In ’n episkopaalse kerkregeringstelsel (soos die Katolieke Kerk) kan elke detail vanuit ’n sentrale punt beheer word – ook wie wanneer en waarheen verplaas word.
Lewensonderhoud verskil van plek tot plek, van kultuur tot kultuur en gemeenskap tot gemeenskap. Die predikant behoort die konsekwensies te aanvaar soos dit vergestalt word in elke bedieningsomgewing (gemeente of streek).
Uiteraard is daar deernis met gemeentes en predikante wat swaarkry. Die ring en sinode behoort inderdaad in sulke omstandighede betrokke te raak en deur visitasie seker te maak dat Artikel 13 van die Kerkorde nagekom word: “Die gemeente in wie se diens ’n predikant staan, sien om na sy / haar geestelike, emosionele en fisieke behoeftes, is medeverantwoordelik vir sy/haar bedieningsontwikkeling en is verantwoordelik vir sy/haar lewensonderhoud soos ooreengekom.”
▶ Ds Bossie Minnaar is die Saakgelastigde van die NG Kerk in SA (Wes-Kaapland).
August 14, 2019 Cobus van WyngaardBriewe, Lekkerlees
PEILING: Rol en roeping van die kerk?
August 13, 2019 Lourens BosmanAlgemene Sinode
Hoe lyk die toekoms van die NG Kerk? Jou opinie maak saak, skryf Lourens Bosman.
Die NG Kerk is by ’n kritieke draaipunt in sy lang geskiedenis. Die wêreld om ons en die kerk self is besig om diep veranderings te ondergaan en dit is nodig dat ons besluite sal neem wat gaan oor die koers en rigting van die NG Kerk.
Die volgende vergadering van die Algemene Sinode gaan nadink oor die rol en roeping van die kerk. Ons wil graag jou stem hieroor hoor. Die eerste vraag gaan oor die impak van veranderings in die samelewing op die NG Kerk. Watter veranderings in die samelewing stel die grootste uitdagings aan die kerk? Neem gerus deel by die peiling of kommentaarafdeling hieronder en hou www.kerkbode.co.za dop vir die volgende vrae wat ook hier gepubliseer sal word. – Dr Lourens Bosman, Algemene Bestuurder: Algemene Sinode van die Ned Geref Kerk.
August 13, 2019 KerkbodeNuus
‘Impak’ is die wagwoord.
Dis wat jy deesdae oor en oor in die gange van nierege­ringsorganisasies hoor wanneer daar oor fondswerwing ge­praat word. Hoe (be)wys jy aan mense dat jy hulle geld goed gebruik en dat dit inderdaad die tipe verskil in mense se lewe maak wat hulle in die eerste plek oortuig het om minder vir hulleself oor te hou.
My doelwit met vanjaar se Kersfonds is om seker te maak dat die geld waarmee lesers ons so getrou vertrou tot maksimum impak gebruik word. En dat ons ook weer dáárdie stories vertel.
Die geskiedenis van hierdie Kerkbode-inisiatief is dat geen administrasiefooie gehef word nie en dat die totale bedrag wat ingesamel word onder kin­derhuise van die NG Kerkfamilie gedeel word. Ons staan vas hierby en verskerp die fokus deur direk te skakel met instansies om hulle nood en hoop eerstehands te hoor. Deur te praat met mense soos Riana Furniss van Steinthal-kinderhuis bui­te Tulbagh in die Wes-Kaap, wat aan ons gesê het: “Die graad van gebrokenheid onder kinders het 100% toegeneem”. Dis mense soos Riana wie se hande ons wil sterk maak. En in hierdie ruimte sal ek – vir die oorblywende ses uitgawes van Kerkbode in 2019 – lesers vertel hoe die geldinsameling vorder.
Jeanne van Niekerk
As jy kinders se lewe wil aanraak, vra ons dat jy oorweeg om ’n bydrae tot hierdie fonds te maak. – Jeanne van Niekerk, Kersfondsbeampte.
Opsie 1: Betaal asseblief die bedrag direk in ons bankre­ke­ning. Die Kersfonds se bankbesonderhede is: Rekening in naam van: Kerkbode-Kersfonds Bank: Absa Rekeningnommer: 044306417 Takkode: 632005
Opsie 2: Skakel vir Jeanne van Niekerk, tel 021 8648 252, verskaf u bankbesonderhede en sy sal die bedrag van u reke­ning verhaal.
‘Dán bly net afgewaterde Christelike sousie oor’
August 13, 2019 Stefaan de JagerBriewe
Stefaan de Jager van NG Gemeente Humansdorp-Oos skryf:
Die postmoderniste se uitgangspunt is dat daar geen absolute waarheid bestaan nie en so gesien kan die Bybel dus ook nie as absolute Woord van God verkondig word nie. Dit is dan ook nie meer moontlik om God se wil uit die Bybel te ken nie, aangesien die Bybel hoogstens die onsekere woorde van mense oor God is.
Al wat vir die postmoderne “teoloë” oorbly is ’n afgewaterde Christelike sousie wat oor die heidendom gegooi word om mense in hulle verlorenheid te laat goed voel. ’n Kollega uit Nederland verwoord dit treffend deur op te merk dat “daar géén ‘Boodskap’ oorbly behalwe ’n goedaardige oproep dat Jesus met sagte skaapogies almal oproep om lief en dierbaar te wees vir mekaar, want dit is wat God wil! ’n Humanisme word so nagestreef sonder spesifieke geestelike Christelike inhoud.”
Sola Scriptura, die Woord alleen, word vir ’n pot lensiesop van sola mensewoorde alleen verruil.
Amptelike nuus, 16 Augustus 2019
August 12, 2019 KerkbodeAmptelik
Beroep: Prop Arline Meyer na Pierre van Ryneveld; ds Pieter Retief van der Merwe na Olifantsfontein.
Die 60ste gewone vergadering van die Ring van Upington het op 6 Aug 2019 te Louisvale plaasgevind. (Ds Theunis E Smit, Ringskriba, 25.07.2019).
Hiermee kennisgewing van die 81ste vergadering van die Ring van Pietersburg/Polokwane wat plaasvind op 18 Aug 2019 te NG Pietersburg-Noord. (Ds JM Bezuidenhout, 25.07.2019).
Hiermee kennisgewing dat die ringsitting van die Ring van Silverpark plaasvind op 14 Aug 2019, vanaf 16:00 te NG gem Premiermyn, Cullinan. (Ds Chris Lötter, Ringskriba, 30.07.2019).
Ds Ulrich Konrad Trümpelmann emeriteer op 31 Aug 2019 by die NG gem Malelane. Sy afskeids­preek het plaasgevind op 9 Junie 2019. (A Steenkamp, Saakgelastigde, 05.08.2019).
NG Kerk Ficksburg
August 12, 2019 KerkbodeVakatures
Sluitingsdatum: 18 September 2019
Aansoeke word deur die NG gemeente Ficksburg ingewag vir ’n voltydse leraarspos.
Ons is ’n plattelandse gemeente in die Oos-Vrystaat met ongeveer 350 betrokke lidmate (belydend en doop). Ficksburg is ’n dinamiese gemeente wat teologies progressief dink.
Die ideale leraar beskik oor die volgende kwaliteite:
Vermoë om jong volwasse lidmate te mobiliseer.
Sterk leierseienskappe aan die dag lê.
Energiek en teologies progressief.
Goeie verhoudings kan handhaaf en gemeenskapsbetrokkenheid uitleef.
Pligte: Soos onderhandel met die bestuurspan.
Verkieslik tot vlak 5 van die huidige sinodale skaal onderhandelbaar. Subsidie met eie huisvesting.
Aansoekers word versoek om die bestuurspan van ’n elektroniese CV te voorsien (met twee verwysings) en dit te versend na n.g.kerk@telkomsa.net
Diensaanvaarding: So spoedig moontlik soos met bestuurspan onderhandel.
Sluitingsdatum: 18 September 2019.
Vir enige navrae kontak: Retha Geldenhuys, 051 933 4959. NG Kerk Ficksburg, Kerkkantoor. E-pos: n.g.kerk@telkomsa.net
NG Thaba Nchu-Tweespruit
Die kerkraad van Thaba Nchu-Tweespruit wag in afhanklikheid aansoeke in vir die onderstaande pos.
Vakature: Vastetermynpos – drie jaartermyn
Sluitingsdatum: 30 Augustus 2019.
Hierdie Oos-Vrystaatse plattelandse gemeente het 88 belydende en 28 dooplidmate. Die eredienste word weekliks roteer tussen Thaba Nchu en Tweespruit. Ons sien onsself as ’n geloofsfamilie wat geroep is om ’n verskil te maak in die multikulturele samelewing. Ons eredienste het ’n informele en vernuwende styl met ’n fokus op lofprysing en aanbidding. Onder leiding van die vorige leraar en met behulp van ’n jeugbedieningsgroep, het daar ’n mooi kinderbediening ontwikkel onder die breër gemeenskap. Ons sou wou sien dat hierdie bediening verder uitgebrei word. Gemeentelede bestaan uit boere, besigheidsgroepe en dorpenaars. Daar is ’n eweredige verspreiding wat ouderdom betref.
Iemand met ’n lewende verhouding met God en wat geroepe voel vir die bediening hier in ons gemeente. Proponente, leraars sowel as emeriti is welkom om aansoek te doen.
Verhoudings is vir ons gemeente baie belangrik, daarom sal ons baie bly wees indien die leraar en sy/haar gesin dit sou oorweeg om op Tweespruit te kom vestig en deel van die gemeenskap te word. ’n Behuisingstoelaag sal beskikbaar wees.
Dit is nie ’n voltydse pos nie, daarom sal die vergoeding asook werksure onderhandel word.
Gemeentevoertuig is beskikbaar vir amptelike gebruik.
Behuisingstoelaag sal onderhandel word.
CV van hoogstens drie bladsye wat ook ’n motivering insluit waarom jy aansoek doen vir die pos asook ’n onlangse foto.
E-pos aansoek aan: tntskerkkantoor@gmail.com en cc Orna Snyman by snymanorna1@gmail.com
Telefonies – Administratiewe beampte: J Claassen by 051 963 0441, kantoorure 8:00-15:00 of 082 311 8015 of dr Danie Kleynhans by 083 305 2058 (Konsulent).
NG Kerk Kanoneiland
Tentmakerleraar of vastetermynpos waarvan werksure en termyn onderhandelbaar is met die opsie om te verleng.
Kanoneiland is ’n plattelandse gemeente langs die Oranjerivier geleë, ongeveer 30 km vanaf Upington in die Noord-Kaap. Die gemeente bestaan uit 230 belydende en 81 dooplidmate.
Die posbeskrywing sluit die primêre funksies van ’n predikant in soos omskryf in Artikel 9 van die Kerkorde.
Leersuiwerheid in alle fasette van gemeentewerk en persoonlike opbou van die gemeente.
Kontak deur middel van Bybelstudie, huisbesoek en pastorale besoek.
Troues en begrafnisse hanteer soos van tyd tot tyd benodig word.
Die applikant moet betrokke wees by gemeente-organisering en -funksies.
DIENSVOORWAARDES EN VERGOEDINGSPAKKET:
Vir Tentmaker – aantal werksure sal onderhandel word. Vergoeding op pro rata basis ooreenkomstig werkure gekoppel aan sinodale skale.
Vir vastetermyn – aantal werksure en salaris onderhandelbaar.
Stuur volledige CV met ’n onlangse foto, met minstens drie verwysings na die skriba, Annelene Goussard, NGKerkkanoneiland@vodamail.co.za
Sluitingsdatum: 13 September 2019.
Pieter du Plessis (Voorsitter van kerkbestuur) 082 557 9734.
Ds Renier Lourens (Konsulent) 071 591 7013.
Die kerkraad behou die reg voor om, sonder opgaaf van redes, geen aanstelling te maak uit die aansoeke ontvang nie.
NG Kerk Knysna
Hiermee maak die kerkraad van NG Kerk Knysna in vertroue op ons Here die vakature van voltydse leraar bekend.
GESKIEDENIS EN GRENSE: Ons gemeente is in 1851 van George afgestig om veral die boswerkers in die Knysnabosse beter te kon bedien. Sedertdien is twee dogtergemeentes van Knysna afgestig, naamlik McLachlan, nou Plettenbergbaai, in 1930 en Karatara in 1951. Die grense van die gemeente is tans van die monding van die Goukammarivier by Buffelsbaai al met die Homtinirivier tot by die kruin van die Outenikwaberge, dan oos­waarts tot ’n punt wat lynreg suidwaarts deur die Garden of Eden sny tot by die see.
ONS VISIE EN WAARDES: As God se huisgesin, stap ons in die voetspore van die Vader en bedien mekaar en ander met liefde. Die res van ons waardes kan by www.knysnakerk.com gelees word.
GETAL LIDMATE: Belydend 939; dooplidmate 215.
EREDIENSTE: Daar word tydens skoolkwartale twee oggenderedienste gehou. Die ­diens in die kerkgebou is tradisioneel en die diens daarna in die kerksaal (Kruiskerk) het ’n meer informele aanslag.
Goeie verhoudings met alle generasies.
Aanpasbaar by die verskillende spiritualiteite in die gemeente.
Passievolle dissipelmaker wat die gemeente begelei om hulle geloof prakties binne, sowel as buite die gemeente uit te leef.
Hy/sy moet interkerklik (veral ook met VGK) kan saamwerk om ’n verskil in die gemeenskap te maak.
Verkieslik binne die ouderdom van 36-45 jaar.
FOKUSAREAS VAN DIE POS:
Fokus op gesinsbediening, waarin jeugbediening gaan resorteer. Opleiding en toerusting van lidmate is ’n primêre verantwoordlikheid.
VERGOEDING: Volgens sinodale skaal en ’n pastorie word voorsien.
Stuur asseblief ’n CV van nie meer as vier bladsye nie, insluitend drie referente en volledige kontakbesonderhede. Sluit by die CV ’n bladsy of twee in van hoe jy jou bediening sal inrig om die fokusareas in Knysna te bereik. Die kandidaat moet ’n gelegitimeerde predikant van die NG Kerk wees.
Rig die aansoek aan die voorsitter van die Pre-advieskommissie by: ngknysna@telkomsa.net
Kandidate kan gevra word om ’n onderhoudsgesprek met die Pre-advieskommissie te
hê, sowel as om ’n erediens in Knysna te kom lei.
Sluitingsdatum: 30 September 2019.
NAVRAE: Voorsitter van die Pre-advieskommissie: Alma Botha, almabotha10@gmail.com
STERK AANBEVELING: Meyers Briggs/Keirsey-profiel.